Document ID: 31987D0047

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
σχετικά με διαδικασία εφαρμογής του άρθρου 85 της συνθήκης ΕΟΚ
(IV/31.614 - The London Meat Futures Exchange Limited)
(Το κείμενο στην αγγλική γλώσσα είναι το μόνο αυθεντικό)
(87/47/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 2,
την κοινοποίηση και την αίτηση για αρνητική πιστοποίηση που υποβλήθηκε στις 24 Ιουλίου 1985 σχετικά με το καταστατικό και τον κανονισμό λειτουργίας της London Meat Futures Exchange Limited,
τη δημοσίευση του ουσιώδους περιεχομένου της κοινοποίησης (2) σύμφωνα με το άρθρο 19 παράγραφος 3 του κανονισμού αριθ. 17,
Μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,
Εκτιμώντας ότι:
Ι. ΠΡΑΓΜΑΤΙΚΑ ΠΕΡΙΣΤΑΤΙΚΑ
(1) Η London Meat Futures Exchange Limited (LMFEL) είναι ένα από τα πολλά χρηματιστήρια εμπορευμάτων που είναι εγκατεστημένα στο Λονδίνο. Τα χρηματιστήρια εμπορευμάτων είναι αυτοδιοικούμενες οργανώσεις με επικεφαλής επιτροπές διαχείρισης που εκλέγονται μεταξύ των μελών της LMFEL, βοηθούνται από γραμματείς και ασκούν εξουσίες που τους έχουν παραχωρηθεί βάσει καταστατικών από τα μέλη τους. Αν και τα χρηματιστήρια αυτά είναι αυτοδιοικούμενα, υπάρχει κάποιο στοιχείο εποπτείας εκ μέρους της Τράπεζας της Αγγλίας και αυξημένη εποπτεία εκ μέρους των μελών της Association of Futures Brokers and Dealers Limited (AFBD).
(2) Σκοπός της LMFEL είναι η διοργάνωση και η διαχείριση μιας προθεσμιακής αγοράς (terminal market) στο Λονδίνο για διάφορα είδη κρεάτων. Μια προθεσμιακή αγορά παρέχει τις οργανωμένες δυνατότητες σύναψης συμβάσεων αγοράς και πώλησης ενός προϊόντος, το οποίο θα παραδοθεί σε δεδομένη ημερομηνία στο μέλλον. Οι προθεσμιακές αγορές έχουν αναπτυχθεί για να επιτρέψουν κυρίως στους ασχολούμενους με τις εμπορικές συναλλαγές να προστατεύονται από τον κίνδυνο δυσμενών μεταβολών των τιμών.
(3) Η LMFEL διαθέτει χρηματιστηριακό κέντρο για τις συναλλαγές και τη διαμόρφωση των τιμών, ρυθμίζει διάφορα τεχνικά ζητήματα, όπως ο επιτρεπόμενος χρόνος παραδόσεων και οι γενικοί όροι συναλλαγών και φροντίζει για την παροχή διευκολύνσεων για συμψηφισμούς και εκκαθαρίσεις. Οι συναλλαγές γίνονται στο χρηματιστηριακό κέντρο, όπου οι εμπορευόμενοι υποβάλλουν τις προσφορές τους προφορικά, σύμφωνα με το σύστημα που είναι γνωστό ως «open outcry».
(4) Οι διεθνείς προθεσμιακές αγορές του Λονδίνου είναι από τα κυριότερα χρηματιστήρια που χρησιμοποιούνται για τη διεθνή διακίνηση των εμπορευμάτων και συμβάλλουν στη σταθερότητα και την εύρυθμη λειτουργία του διεθνούς εμπορίου και των διεθνών μηχανισμών καθορισμού των τιμών. Το μέγεθος της LMFEL σε σύγκριση με τους σημαντικότερους ανταγωνιστές της φαίνεται από τα ακόλουθα στοιχεία:
Ετήσιος όγκος εμπορίου (σε παρτίδες) για το κρέας χοιροειδών
1.2.3.4 // // // // // Έτος
// Λονδίνο (1) // Σικάγο (2) // Mid-America (3) // // // // // 1984 // 24 263 // 2 169 030 // 112 877 // 1985 // 15 479 // 1 719 861 // 74 338 // // // //
(1) Μια παρτίδα περιλαμβάνει συνήθως 50 σφάγια χοιροειδών. Οι συμβάσεις αυτές της LMFEL άρχισαν να συνάπτονται από τις 16. 3. 1984.
(2) Μία παρτίδα είναι συνήθως 30 000 λίβρες.
(3) Μία παρτίδα είναι συνήθως 15 000 λίβρες.
(5) Δύο νέες συμβάσεις συνήφθησαν στις 2 Ιουνίου 1986:
α) ένα συμβόλαιο πληρωμής μετρητοίς για ζώντα ζώα. Αυτό το συμβόλαιο ρυθμίζει την πληρωμή προμήθειας για κρέας και ζωϊκό κεφάλαιο που αναγνωρίζεται ίση με την μέση τιμή στόχου·
β) ένα συμβόλαιο πληρωμής μετρητοίς για παρτίδες άνω των 3 250 χιλιογράμμων χοιρείου κρέατος. Αυτό ρυθμίζει την πληρωμή προμήθειας για κρέας και ζωϊκό κεφάλαιο που αποτελεί μέσο όρο όλων των τιμών χοιρείου κρέατος.
Κάθε σύμβαση πρέπει κατά κανόνα να συνάπτεται 13 μήνες πριν από τους μήνες παράδοσης, εκτός του Δεκεμβρίου που δεν είναι μήνας παράδοσης.
(6) Όλες οι συναπτόμενες στην LMFEL συμβάσεις πρέπει να καταχωρούνται στην International Commodities Clearing House Limited (ICCH), που αποτελεί ανεξάρτητη εταιρεία παροχής υπηρεσιών, η οποία προσφέρει στην LMFEL δυνατότητες για τη διενέργεια συμψηφισμών και εκκαθαρίσεων. Η ICCH διαθέτει σημαντικό κεφάλαιο και αποθεματικό, ανήκει δε εξ ολοκλήρου σε έξι τράπεζες συμψηφισμών. Οι κυριότερες λειτουργίες της ICCH είναι η διατήρηση και η οργάνωση «ημερήσιας εκκαθάρισης» (daily clearing) όλων των συναπτόμενων συμβάσεων και να παρέχει την εγγύηση για την προσήκουσα εκτέλεση των συμβάσεων, σύμφωνα με τους κανόνες της LMFEL, που είναι καταχωρημένες στα ονόματα των μελών της.
(7) Υπάρχουν δύο κατηγορίες μελών της LMFEL. Η πρώτη κατηγορία μελών που έχουν δικαίωμα ψήφου είναι τα τακτικά μέλη ( floor members) τα οποία μπορούν να συναλλάσσονται στο χρηματιστηριακό κέντρο. Ο κανονισμός λειτουργίας δεν θέτει περιορισμό στον αριθμό των τακτικών μελών και σήμερα υπάρχουν 20 τακτικά μέλη. Η δεύτερη κατηγορία μελών που δεν έχει δικαίωμα ψήφου είναι τα συνεργαζόμενα μέλη (associate members). Δεν υπάρχει περιορισμός ούτε στον αριθμό των συνεργαζόμενων μελών.
(8) Τα κριτήρια που σύμφωνα με το καταστατικό ισχύουν για τα τακτικά μέλη, απαιτούν από το υποψήφιο μέλος να πληροί ορισμένες, οικονομικής φύσης, προϋποθέσεις. Λεπτομερής κατάλογος των κριτηρίων που ισχύουν κατά το χρονικό σημείο υποβολής της αίτησης μπορεί να ζητηθεί από τη γραμματεία της LMFEL. Για να γίνει τακτικό μέλος, ο υποψήφιος πρέπει να αποδείξει στην επιτροπή διαχείρισης ότι έχει σοβαρό ενδιαφέρον για το εμπόριο κρέατος και διεξάγει τις εμπορικές του συναλλαγές από γραφεία εγκατεστημένα στο Ηνωμένο Βασίλειο.
(9) Όλα τα τακτικά μέλη πρέπει να είναι μέλη της ICCH και οφείλουν να καταχωρούν τις συμβάσεις τους σ' αυτήν, η οποία έναντι ορισμένης αμοιβής, εγγυάται την εκτέλεση των συμβάσεων.
(10) Τα συνεργαζόμενα μέλη είναι εταιρείες που έχουν συνεχές ενδιαφέρον για την παραγωγή, την μεταποίηση, την εμπορία ή την κατανάλωση κρέατος ή θα έχει συνεχές συμφέρον στην αγορά.
(11) Η ιδιότητα του τακτικού μέλους μπορεί να μεταβιβαστεί, με την προϋπόθεση ότι το νέο μέλος έχει επιλεγεί σύμφωνα με το καταστατικό. Η ιδιότητα του συνεργαζόμενου μέλους δεν μεταβιβάζεται.
(12) Η επιτροπή διαχείρισης υποχρεούται τώρα να διατυπώσει τους λόγους όταν λαμβάνει αποφάσεις που επιδρούν επί της ιδιότητας ενός μέλους να είναι μέλος. Στην περίπτωση που η επιτροπή διαχείρισης απορρίπτει αίτηση υποψήφιου μέλους, αρνείται να εγκρίνει τη μεταβίβαση της ιδιότητας του μέλους (ή αποφασίζει ότι ένα τακτικό μέλος θα μεταβιβάσει την ιδιότητά του αυτήν) ή αλλαγή στη διεύθυνση, στη συμμετοχή στην εταιρεία, ή στη φύση των επιχειρήσεων, στο νομικό καθεστώς ή στα εμπράγματα δικαιώματα επανεξέτασης. Η διαδικασία αυτή εφαρμόζεται και όταν η επιτροπή διαχείρισης αναστέλλει την ιδιότητα ενός μέλους για διάστημα που υπερβαίνει τις επτά ημέρες, ή αρνείται να επανεγγράψει ένα μέλος, διαγράφει ένα μέλος ή αποφασίζει ότι παύει, με οποιοδήποτε άλλο τρόπο, να έχει την ιδιότητα του μέλους. Στις περιπτώσεις αυτές, ο υποψήφιος ή το μέλος που διαφωνούν με την απόφαση της επιτροπής διαχείρισης, ζητούν από την εν λόγω επιτροπή να επανεξετάσει την απόφασή της, προβαίνοντας στα κατάλληλα διαβήματα και παρέχοντας τις πληροφορίες που θεωρεί σχετικές.
(13) Σύμφωνα με καταστατικό το μέλος πρέπει κατά κανόνα να είναι μέλος της Association of Futures Brokers and Dealers Limited (AFBD). Παρά ταύτα αυτή η προϋπόθεση δεν είναι αναγκαστική για όλα τα μέλη. Ένα μέλος μπορεί να απαλλαγεί από την υποχρέωση αυτή εάν: α) δεν είναι τακτικό μέλος και δεν έχει επιχειρησιακό χώρο στο Ηνωμένο Βασίλειο ή β) ασχολείται με επιχειρήσεις αποκλειστικά για δικό του λογαριασμό ή για λογαριασμό σχετικής εταιρείας ή γ) εμπίπτει στην κατηγορία του μέλους στο οποίο παρέχεται η ιδιότητα του μέλους της AFBD από την ίδια την ένωση. Η AFBD είναι μία από τις αυτοδιοικούενες αυτοδιοικούμενες οργανώσεις (SROs) η οποία αναμένεται ότι θα αναγνωριστεί από τη Securities and Investments Board (SIB) η οποία έχει ιδρυθεί με την προοπτική του νόμου περί χρηματοδοτικών υπηρεσιών σύμφωνα με τον οποίο τα μόνο πρόσωπα που επιτρέπεται να ασχολούνται με επιχειρήσεις επενδύσεων στο Ηνωμένο Βασίλειο είναι «εξουσιοδοτημένα πρόσωπα» ή ορισμένα « εξαιρούμενα πρόσωπα». Έτσι, στα μέλη της LMFEL θα επιτραπεί λόγω του ότι είναι μέλη της AFBD. Για να γίνουν μέλη της AFBD αυτοί που υποβάλλουν αίτηση πρέπει να πληρούν ορισμένα ποιοτικά κριτήρια τα οποία αντικατοπτρίζουν τον πρωταρχικό σκοπό της AFBD δηλαδή να διατηρεί και να προάγει ένα σύστημα επιτηρήσεως της εμπορικής συμπεριφοράς των πρακτόρων και εμπόρων αγαθών, χρηματιστικών και άλλων προθεσμιακών ειδών με σκοπό την προστασία των συμφερόντων των πελατών τους. Αυτά τα κριτήρια αναφέρονται στη καταλληλότητα του οικονομικού και επιχειρηματικού επιπέδου των μελών και σε άλλα χρηματοδοτικά όπως αξιοπιστία, εκπαίδευση, εμπειρία και χρηματοδοτικές πηγές.
(14) Για τις συμβάσεις που συνάπτονται στο χρηματιστηριακό κέντρο μεταξύ των τακτικών μελών δεν καταβάλλεται προμήθεια. Καταβάλλεται προμήθεια για κάθε άλλη σύμβαση μεταξύ μελών ή μεταξύ μελών και μη μελών, αλλά τα ποσοστά της είναι ελεύθερα διαπραγματεύσιμα. Προβλέπεται συμπληρωματική προμήθεια όταν προσφέρεται κρέας για την εκτέλεση μιας σύμβασης από προμηθευτή που δεν είναι μέλος (clearing member) της ICCH και στου οποίου το όνομα έχει καταχωρηθεί η σχετική σύμβαση. Αυτή η πρόσθετη προμήθεια (η οποία συμφωνείται ελεύθερα) καταβάλλεται στο μέλος της ICCH (clearing member) στο όνομα του οποίου έχει καταχωρηθεί η σύμβαση στην ICCH. ΙΙ. ΝΟΜΙΚΗ ΕΚΤΙΜΗΣΗ
(15) Το καταστατικό και ο κανονισμός λειτουργίας της LMFEL, όπως κοινοποιήθηκε, πρέπει να θεωρηθεί ως συμφωνία κατά την έννοια του άρθρου 85 της συνθήκης ΕΟΚ.
(16) Το καταστατικό και ο κανονισμός λειτουργίας της LMFEL λαμβάνει υπόψη τα διαβήματα που έγιναν από την Επιτροπή σχετικά με διάφορες άλλες προθεσμιακές αγορές στο Λονδίνο. Η Επιτροπή έχει ήδη χορηγήσει αρνητική πιστοποίηση σχετικά με τα καταστατικά και τους κανονισμούς λειτουργίας των ενώσεων αυτών με τις αποφάσεις: 85/563/ΕΟΚ (1) (ζάχαρη), 85/564/ΕΟΚ (2) (κακάο), 85/565/ΕΟΚ (3) (καφές), 85/566/ΕΟΚ (4) (καουτσούκ).
(17) Συνεπώς, ο κανονισμός λειτουργίας προβλέπει τώρα ότι για τις συμβάσεις που συνάπτονται στο χρηματιστηριακό κέντρο μεταξύ των τακτικών μελών της LMFEL δεν καταβάλλεται προμήθεια. Προμήθεια καταβάλλεται για κάθε άλλη σύμβαση μεταξύ των μελών ή μεταξύ μελών και μη μελών, αλλά τα ποσοστά της είναι ελεύθερα διαπραγματεύσιμα. Η Επιτροπή κρίνει ότι η υποχρέωση αυτή δεν περιορίζει σημαντικά τον ανταγωνισμό, επειδή επιβάλλει απλώς την καταβολή προμήθειας, χωρίς να αναφέρεται στο ύψος της. Συνεπώς υπάρχει πλήρης ελευθερία διαπραγμάτευσης του εκάστοτε ποσοστού της προμήθειας.
(18) Επιπλέον σαν αποτέλεσμα των διαβημάτων της Επιτροπής, έγιναν τροποποιήσεις στους κανόνες λειτουργίας σχετικά με την ιδιότητα τους μέλους έτσι ώστε η ιδιότητα του μέλους είναι τώρα ανοικτή και τα κριτήρια, βάσει των οποίων εξετάζονται οι αιτήσεις για την απόκτηση της ιδιότητας αυτής, κρίνονται ως αντικειμενικά (βλέπε «Πραγματικά περιστατικά», σημείο 8). Η επιτροπή διαχείρισης υποχρεούται τώρα να αιτιολογεί τις αποφάσεις της, όταν αυτές θίγουν τα δικαιώματα που αντλούν τα μέλη από την ιδιότητά τους αυτή. Προβλέφθηκε διαδικασία υποβολής ενστάσεων και επανεξέτασης, έτσι ώστε να προστατεύονται τα δικαιώματα των σημερινών ή των δυνητικών μελών.
(19) Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων σύμφωνα με το άρθρο 19 παράγραφος 3 του κανονισμού αριθ. 17, δεν υποβλήθηκαν παρατηρήσεις.
(20) Το καταστατικό, και ο κανονισμός λειτουργίας της LMFEL, όπως εκτέθηκαν ανωτέρω, δεν περιέχουν ρήτρες που να συνιστούν σημαντικούς περιορισμούς, του ανταγωνισμού στην κοινή αγορά. Κατά συνέπεια, η Επιτροπή, βάσει των στοιχείων που διαθέτει, δεν έχει λόγους να ενεργήσει βάσει του άρθρου 85 παράγραφος 1 και είναι σε θέση να χορηγήσει πιστοποίηση δυνάμει του άρθρου 2 του κανονισμού αριθ. 17,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή, βάσει των στοιχείων που έχει στη διάθεσή της, κρίνει ότι δεν υπάρχει λόγος να επέμβει δυνάμει των διατάξεων του άρθρου 85 παράγραφος 1 τη συνθήκης ΕΟΚ, όσον αφορά το καταστατικό και τον κανονισμό λειτουργίας της London Meat Futures Exchange Limited, όπως κοινοποιήθηκαν στις 24 Ιουλίου 1985.
Άρθρο 2
Η παρούσα απόφαση απευθύνεται στην London Meat Futures Exchange Limited, της οποίας τα κεντρικά γραφεία βρίσκονται στο Baltic Exchange Chambers, 24/28 St Mary Axe, London EC 3A 8EP, Ηνωμένο Βασίλειο.
Βρυξέλλες, 10 Δεκεμβρίου 1986.

Labels: 4
17
3
9
18